Кыргыз Республикасында

жаңы баңгизаттардын,

жаңы психоактивдүү

заттардын, предпрекурсорлордун

жана прекурсорлорду

алмаштыруучулардын пайда

болушу жөнүндө эрте

кабарлоо механизми

тууралуу жобого

2-тиркеме

**Баңгизаттар жана баңгизатка көз карандылык боюнча комиссиянын (дайындоо боюнча)**

**курамы**

Баңгизаттар жана баңгизатка көз карандылык боюнча комиссиянын курамына төмөнкүлөрдүн өкүлдөрү кирет:

1) Кыргыз Республикасынын Ички иштер министрлигинин Баңгизаттарды мыйзамсыз жүгүртүүгө каршы күрөшүү кызматынын;

2) Кыргыз Республикасынын Ички иштер министрлигинин Эксперттик-криминалистикалык кызматынын;

3) Кыргыз Республикасынын Ички иштер министрлигинин Коомдук коопсуздук кызматынын;

4) Кыргыз Республикасынын Саламаттык сактоо министрлигинин Республикалык психиатрия жана наркология борборунун;

5) Кыргыз Республикасынын Саламаттык сактоо министрлигинин Республикалык соттук-медициналык экспертиза борборунун;

6) Кыргыз Республикасынын Саламаттык сактоо министрлигинин алдындагы Дары каражаттары жана медициналык буюмдар департаментинин;

7) Кыргыз Республикасынын Саламаттык сактоо министрлигинин Оорулардын алдын алуу жана мамлекеттик санитардык-эпидемиологиялык көзөмөл департаментинин;

8) Кыргыз Республикасынын Саламаттык сактоо министрлигинин Республикалык кан аркылуу жугуучу вирустук гепатиттерди жана адамдын иммундук жетишсиздик вирусун көзөмөлдөө борборунун;

9) Кыргыз Республикасынын Юстиция министрлигине караштуу Соттук-эксперттик кызматынын;

10) Кыргыз Республикасынын Юстиция министрлигинин алдындагы Ченем жаратуу жана мыйзамдын үстөмдүгү институтунун;

11) Кыргыз Республикасынын Тышкы иштер министрлигинин   
Эл аралык уюмдар департаментинин;

12) Кыргыз Республикасынын Суу ресурстары, айыл чарба жана кайра иштетүү өнөр жайы министрлигине караштуу Ветеринария, мал чарбасын өнүктүрүү, жайыт жана тоют кызматынын;

13) Кыргыз Республикасынын Коргоо министрлигинин Аскердик-медициналык башкармалыгынын;

14) Кыргыз Республикасынын Экономика жана коммерция министрлигинин соода саясаты башкармалыгынын тарифтик, тарифтик эмес жөнгө салуу бөлүмүнүн;

15) Кыргыз Республикасынын Агартуу министрлигинин;

16) Кыргыз Республикасынын Илим, жогорку билим берүү жана инновациялар министрлигинин;

17) Кыргыз Республикасынын Өзгөчө кырдаалдар министрлигине караштуу Кризистик кырдаалдарда башкаруу борборунун;

18) Кыргыз Республикасынын Жаратылыш ресурстары, экология жана техникалык көзөмөл министрлигинин мамлекеттик экологиялык экспертиза башкармалыгынын;

19) Кыргыз Республикасынын Улуттук коопсуздук мамлекеттик комитетинин;

20) Кыргыз Республикасынын Министрлер Кабинетине караштуу Мамлекеттик бажы кызматынын;

21) Кыргыз Республикасынын Башкы прокуратурасынын (макулдашуу боюнча).